Dima Ghawi. Dima Ghawi (1975-yil 18-iyulda tugʻilgan) — Iordaniya-Amerika mukofot gʻolibi boʻlgan muallif, rahbarlik boʻyicha yetakchi notiq va bosh murabbiy. Dima Ghawi, LLC asoschisi hamda "„Breaking Vases: Shattering Limitations & Daring to Thrive – A Middle eastern Womanʼs Story“" (2018) nomli kitobning muallifi sanalanadi. Yoshligi va taʼlimi. Ghawi Turkiyaning Anqara shahrida tugʻilib, Iordaniyaning Amman shahrida oʻsgan va keyinchalik 1996-yilda Kaliforniyaning San Diego shahriga koʻchib kelgan. Yaqin Sharq madaniyati va qadriyatlari ichida oʻsgani uning dastlabki tanlovlariga katta taʼsir koʻrsatgan. Ghawi oʻzining hikoyasi bilan ilk marotaba 2014-yilda TEDxLSU sahnasida oʻrtoqlashgan. Ghawi 2 yil davomida Amman shahridagi Iordaniya Universitetida tahsil olgan. Qoʻshma Shtatlarga koʻchgani sababli oʻqishini San Diego Shtat Universitetiga koʻchirgan hamda u yerda 1999-yil Iqtisodiyot yoʻnalashi boʻyicha bakalavr darajasini qoʻlga kiritgan. 2004-yilda kelib San Diego Universiteti magistraturasini ham tamomlagan. Faoliyati. Ghawi uch karra TEDx nutq soʻzlovchisi va oʻzining „"Breaking Vases: Shattering Limitations & Daring to Thrive – A Middle Eastern Womanʼs Story“" xotira kitobi bilan juda mashhur boʻlgan.